সিলেট অফিস: ইন্টারনেটে প্রেম করে বিয়ে করেছিলেন দুই দেশের দুই বাসিন্দা কাওসার আহমদ ও সারন ভেলাস টু ভালদ্বেজ। পরিচয় হয়েছিল ইন্টারনেটের সামাজিক নেটওয়ার্ক ফেইসবুকে। সেখান থেকেই একে অন্যকে জানাশোনা। কাওছার (৩০) বাংলাদেশী। আর সারন (২৪) ফিলিপাইনের। পরিচয় হয়েছিল প্রায় দুই বছর আগে। ২০০৯ সালের মাঝামাঝি সময়ে। তখন কাওছার থাকেন সৌদি আরবে। সিলেটের মৌলভী বাজারের কুলাউড়া উপজেলা বনগাও গ্রামে তার বাড়ি। পরিচয়ের পর এক পর্যায়ে সারণের সঙ্গে প্রেম হয় তার। দুবছর প্রেম করার পর তারা সিদ্ধান্ত নেন একে অন্যকে বিয়ে করার। কথা হয় সারণ  ধর্মান্তরিত হবেন।